แมตต์ สมิธ (นักฟุตบอลเกิดปี พ.ศ. 2525)

แมทธิว เทอเรนซ์ "แมตต์" สมิธ (; เกิดเมื่อวันที่ 14 ตุลาคม พ.ศ. 2525) เป็นนักฟุตบอลชาวอังกฤษ-ออสเตรเลีย เล่นในตำแหน่งกองหลัง ปัจจุบันเป็นผู้ช่วยผู้ฝึกสอนให้กับฟุตบอลทีมชาติมาเลเซีย เขาเคยเป็นทั้งนักเตะ (กัปตันทีม) ให้กับบางกอกกล๊าส และต่อมาเขายังได้มาเป็นหัวหน้าผู้ฝึกสอนให้กับบีจี ปทุม ยูไนเต็ด

สโมสร
สมิธเกิดในเมืองชิชิสเตอร์ ประเทศอังกฤษ เริ่มเล่นฟุตบอลในระดับมหาวิทยาลัย หลังจากนั้นได้เซ็นสัญญากับพอร์ตสมัท ในฟุตบอลลีกแชมเปียนชิป ต่อมาได้ย้ายมาที่ประเทศออสเตรเลียในปี พ.ศ. 2547 ก่อนที่จะกลับไปอังกฤษอีกครั้งใน 2 ปีถัดมา ซึ่งระหว่างนั้นเขาได้ศึกษาต่อที่วิทยาลัยฮาร์ตพิวรีและสำเร็จการศึกษาระดับปริญญาโทด้านการจัดการกีฬา อีกทั้งเขายังได้เป็นกัปตันทีมของฮาร์ตพิวรีในการแข่งขันบียูเอสเออินเตอร์เนชันแนลแชมเปียนชิป ในปี พ.ศ. 2550 ต่อมาเขาได้ย้ายมายังประเทศออสเตรเลีย อีกครั้ง และลงเล่นให้กับพาล์มบีช ก่อนที่จะย้ายมาอยู่กับบริสเบนสไตรเกอร์ และได้ถูกยืมตัวมายังนอร์ธควีนสแลนด์ฟิวรี เพื่อทดแทนตำแหน่งของสก็อตต์ วิลสัน กองหลังชาวสก็อตแลนด์ ซึ่งมีอาการบาดเจ็บ

บริสเบนโรร์
ในวันที่ 16 เมษายน พ.ศ. 2553 สมิธได้เข้าร่วมทีมบริสเบนโรร์ในสัญญา 2 ปี หลังจากสัญญากับนอร์ธควีนสแลนด์หมดลงเนื่องจากมีการเปลี่ยนแปลงเจ้าของทีมBrisbane secures Matt Smith  ต่อมาในวันที่ 6 กันยายน พ.ศ. 2554 โรร์ได้ประกาศให้สมิธเป็นกัปตันทีมแทนแมตต์ แมคเคย์ ซึ่งออกจากทีมไปSmith to lead the Roar หลังจากนั้นในวันที่ 10 กันยายน พ.ศ. 2555 สมิธได้เซ็นสัญญา 3 ปีกับโรร์ ทำให้เขาอยู่กับทีมต่อจนถึงฤดูกาล 2015–16

บางกอกกล๊าส
ในเดือนธันวาคม พ.ศ. 2557 มีการยืนยันว่าสมิธจะย้ายจากบริสเบนโรร์และเซ็นสัญญากับบางกอกกล๊าส โดยไม่เปิดเผยค่าตัว

ชีวิตส่วนตัว
สมิธแต่งงานกับไอชา เบนเยลุล หญิงสาวมุสลิมชาวอัลจีเรีย ในวันที่ 17 พฤษภาคม พ.ศ. 2555 ที่บริสเบน ประเทศออสเตรเลีย และได้จัดงานสังสรรค์ภายในครอบครัวและกลุ่มเพื่อนที่เกาะสมุยhttp://www.couriermail.com.au/ipad/party-set-to-thai-knot/story-fn6cc53j-1226359311395 โดยพวกเขาได้มีบุตร 3 คนชื่ออีลา, เอวา และ โอเวนhttp://www.couriermail.com.au/sport/football/brisbane-skipper-matt-smith-hoping-to-celebrate-new-baby-with-a-roar-premiership/story-fnk6pqhe-1226860605831 ส่วนด้านการศึกษา สมิธได้จบปริญญาตรีด้านการตลาดและการจัดการ และปริญญาโทด้านการจัดการกีฬา จากวิทยาลัยฮาร์ตพิวรี

เกียรติประวัติ
บริสเบนโรร์
 เอลีกพรีเมียร์ชิป: 2010–11, 2013–14
 เอลีกแชมเปียนชิป: 2011, 2012, 2014
 ทีมแห่งปีเอลีก: 2010–11, 2013–14
 ควีนสแลนด์สเตตลีกพรีเมียส์: 2009
มหาวิทยาลัยเวสต์ออฟอิงแลนด์
 กีฬามหาวิทยาลัยโลก: 2007
 บียูเอสเอ: 2007

อ้างอิง

แหล่งข้อมูลอื่น
 ประวัติกับบริสเบนโรร์ 


หมวดหมู่:บุคคลที่เกิดในปี พ.ศ. 2525
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวออสเตรเลีย
หมวดหมู่:นักฟุตบอลทีมชาติออสเตรเลีย
หมวดหมู่:ชาวออสเตรเลียเชื้อสายอังกฤษ
หมวดหมู่:บุคคลจากชิชิสเตอร์
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นในไทยลีก
หมวดหมู่:ผู้จัดการทีมสโมสรฟุตบอลบีจี ปทุม ยูไนเต็ด
หมวดหมู่:ผู้จัดการทีมฟุตบอลในไทยลีก
หมวดหมู่:นักฟุตบอลชายชาวต่างชาติที่ค้าแข้งในประเทศไทย